Gradsko izborno povjerenstvo Ivanec: Poziv za prijave za rad u biračkim odborima na izborima za EU parlament


Izborno povjerenstvo Grada Ivanca poziva sve zainteresirane osobe da se prijave za rad u biračkim odborima, u svojstvu predsjednika ili potpredsjednika biračkog odbora, na izborima za izbor članova u Europski parlament, koji će se održati 26. svibnja 2019. godine.

Predsjednik i zamjenik predsjednika biračkog odbora ne smiju biti članovi niti jedne političke stranke.

Državno izborno povjerenstvo odredilo je visinu naknade za rad biračkih odbora u iznosu od 300,00 kuna neto po osobi. 

Svi zainteresirani kandidati moraju popuniti Izjavu o prihvaćanju dužnosti predsjednika ili potpredsjednika biračkog odbora i ODD - 1 obrazac, koje mogu podići u sjedištu Gradskog izbornog povjerenstva Grada Ivanca (Gradska vijećnica, Trg hrvatskih ivanovaca 9b), radnim danom od 7 – 15 sati ili preuzeti niže na linku. 

Popunjenim obrascima potrebno je priložiti presliku osobne iskaznice i presliku vlastitog tekućeg ili žiro-računa – IBAN konstrukcija (nije dozvoljeno korištenje tzv. „zaštićenog računa“) te isto dostaviti u sjedište Gradskog izbornog povjerenstva Grada Ivanca (Gradska vijećnica) ili elektroničkim putem na e-mail adresu grad@ivanec.hr, zaključno do 23. travnja (utorak) 2019. godine.
[bookmark: _GoBack]
